lflage/wiki-talks huggingface dataset:
Conversa:Sutura lambdoide

message: Nome incorrecto. O nome desta sutura vén do seu parecido coa forma da letra grega lambda, polo que o nome ten que ser sutura lambdoide con d. No Diccionario Galego de Termos Médicos figura lambdoide en vez de lambdoidea, polo que supoño que hai que preferilo, sen acabar en a (en coherencia coa solución xeral dada a outras palabras similares), pero sempre con d. En Terminologia Anatomica o termo oficial en latín é sutura lambdoidea (TA A03.1.02.004) ; neste caso acaba en a por estar en latín. Polo momento, xa vou crear a redirección "Sutura lambdoide", que me fai falta para ligar con outras páxinas.--Miguelferig (conversa) 15 de febreiro de 2015 ás 12:10 (UTC)
. --Estevo(aei)pa o que queiras... 15 de febreiro de 2015 ás 17:59 (UTC)
thread_title: Nome
Conversa:Castelo de Santo Antón

message: Di o artigo que en 1528 se elixiu a illa para construír o castelo, que Filipe II autorizou a construción e que as obras comezaron en 1587. ¿Sesenta anos entre a decisión e a primeira pedra? Pode ser, claro, pero semella raro. Pedro --Lameiro (conversa) 15 de febreiro de 2015 ás 23:38 (UTC)
replies: text: Lameiro, revisei as fontes que hai en Internete e iso é o que poñen. O único que comentan é que durante todo o século estiveron pedindo que se fixera o castelo. Primeiro fíxose unha batería de terra en 1582 pero que só daba para control contra da baía e do contrabando, e que ata o 1587 non se levou a cabo a construción "real" do castelo (mira este documento na páxina 23). As cousas xa ían lentamente por aquí xa daquela :) Saúdos, --Elisardojm (conversa) 9 de marzo de 2015 ás 01:44 (UTC)
thread_title: Construción
Conversa:Consello de Comisarios do Pobo

message: Eliminei a sección Representados na foto da reunión do Sovnarkom (de esquerda a dereita) debido a que a imaxe foi elimanada de Commons. Non ten sentido mantela xa. --AMPERIO (conversa) 2 de abril de 2021 ás 19:46 (UTC)
thread_title:  Retiro sección
Conversa categoría:Personalidades da Universidade da Coruña

message: Non creo que sexa moi correcto dicir que os Alumnos e os Doutores honoris causa son "Personalidades da Universidade da Coruña" (e o mesmo para o resto de universidades). Qué pensades? --Norrin (Fálame) 18 de febreiro de 2015 ás 07:10 (UTC)
replies: text: Evidentemente, os alumnos da Universidade da Coruña non son personalidades polo feito de ser alumnos. Son personalidades por outros méritos posteriores (por iso teñen un artigo nesta enciclopedia) e resulta que foron alumnos da universidade X.

text: Para min está ben como está e concorda coa nomenclatura e estrutura que seguimos habitualmente para este tipo de categorías. --. HombreDHojalata.conversa 18 de febreiro de 2015 ás 09:36 (UTC)
thread_title:  Categorías
Conversa:Festival de Eurovisión Júnior 2006

message: Non sabía que a forma correcta en galego era "júnior" polo tanto, pódedes mudar o nome por "Festival de Eurovisión Júnior 2006"? Grazas. 
Saúdos, --MrCarlete (conversa) 19 de febreiro de 2015 ás 16:15 (UTC)
thread_title: Cambio de nome
Conversa:Miranda (satélite)

message: Miranda é tamén un satélite natural (unha lúa) de Urano. Podería haber homonimia.--Miguelferig (conversa) 20 de febreiro de 2015 ás 19:52 (UTC)
replies: text: Existe Miranda (lúa) para o satélite natural de Urano. Inclúo  no artigo por se acaso. Xosema (conversa) 20 de febreiro de 2015 ás 22:29 (UTC)
replies: text: :Si, perfecto.--Miguelferig (conversa) 21 de febreiro de 2015 ás 19:01 (UTC)
thread_title: Miranda en Urano
Conversa:Paraquat

message: Este artigo, feito fundamentalmente polo usuario Paraparaquat en 2010, ten un aviso de revisión de formato. Eu creo que xa se lle pode quitar, xa que fixen unha serie de cambios nel, que foron:
* Quitei as maiúsculas nos títulos dos capítulos e púxenos todos en minúscula.
* Puxen as referencias en vez de entre paréntese entre os símbolos <ref> e </ref>.
* Fixen numerosas correccións lingüísticas.
* Engadín ligazóns entre corchetes a outras páxinas, xa que practicamente non tiña.
* Engadín a caixa de datos química coas ilustracións dentro.
* Cambiei o formato das unidades ao canon moderno: Kg > kg, ml > mL, e tamén 0.1 > 0,1.
* Engadín os dous capítulos finais sobre produción e historia e unha imaxe, tomados da wikipedia inglesa.
O artigo é interesante e quizais xa non teña que ter o aviso de revisión de formato. De todos os xeitos, as referencias non están completas (faltan ISBN e varios detalles), pero iso eu non o podo remediar. Tampouco teñen o formato de referencia como Cita libro, Cita publicación, etc. e as referencias repetidas habería que poñelas con <ref name=/>, pero se se fai así pérdese a información da páxina.--Miguelferig (conversa) 20 de febreiro de 2015 ás 20:55 (UTC)
thread_title: Formato
Conversa:René Descartes

message: Hai dúas frases que non sei se serán un erro ou ignorancia miña. Primeiro dise que "A lectura de Hume foi un punto fulcral na obra de Kant, ata entón sen ningún texto relevante publicado". Non coñezo nin atopo esa palabra fulcral. Máis adiante dise que "Acreditaba tamén que Deus creou o universo como un perfecto mecanismo de moción vortical e que funcionaba deterministicamente sen intervención desde entón". ¿Que é iso de moción vortical? Pedro --Lameiro (conversa) 21 de febreiro de 2015 ás 12:57 (UTC)
thread_title: Untitled
Conversa:Carpa vermella

message: Retiro do texto do artigo a frase seguinte:"Existe a idea de que a carpa vermella ten unha memoria moi curta podendo só se lembrar do que aconteceu tres segundos atrás. Esta idea é falsa". Non sei se será falso ou non, nin como se pode medir a memoria dun peixe, pero o certo é que tal cousa se di e se repite de tódolos peixes, e non especialmente desta carpa. Pedro --Lameiro (conversa) 22 de febreiro de 2015 ás 00:55 (UTC)
thread_title: Untitled
Conversa:Ellen DeGeneres

message: Dise no artigo que Ellen "foi bautizada seguindo o ritual da igrexa cientista". ¿Igrexa cientista? Aquí non cadra científica, que sería a tradución habitual. Déixoo estar. Pedro --Lameiro (conversa) 22 de febreiro de 2015 ás 12:04 (UTC)
thread_title: Untitled
Conversa:Evolucionismo teísta

message: Afírmase no artigo que "O universo xurdiu hai aproximadamente 14 billóns de anos". Corríxoo por miles de millóns (millardos), que é realmente a suposta idade do universo, pero deixo aquí esta información por se os evolucionistas teístas cren que pode ser 14 billóns de anos. Cousas máis absurdas deféndense por aí. Pedro --Lameiro (conversa) 22 de febreiro de 2015 ás 12:32 (UTC)
replies: text: Non creo que digan iso. É simplemente un erro de tradución do inglés. En inglés billion = mil millóns (non significa billóns = millóns de millóns).--Miguelferig (conversa) 1 de xullo de 2016 ás 12:11 (UTC)
thread_title: Untitled
Conversa:Iglesias gallegas de la Edad Media

message: ¿Que sentido ten facer un artigo co índice de contidos dun libro? ¿Que relevancia enciclopédica ten recoller ese índice? Pedro --Lameiro (conversa) 23 de febreiro de 2015 ás 23:26 (UTC)

message: :Queda moi bonito pero non sigue o libro de estilo, voulle poñer a marca de wikificar. Saúdos, --Elisardojm (conversa) 9 de decembro de 2015 ás 08:56 (UTC)
thread_title: Untitled
Conversa:Venus Hotentote

message: Non concordo coa eliminación desta redirección. A Baartman tiña este sobrenome, que é polo que é máis coñecida. En moitas publicacións, sobre todo da época, é máis empregado co nome propio da persoaxe. Postos a eliminar alcumes, teríamos unha longa labor, me temo, e perderíase unha das finalidades desta ferramenta da redirección. 
replies: text: Castelao, é que non ten moito senso facer unha redirección a un artigo que non existe, o lóxico e normal é facer o artigo e logo as redireccións...

text: E unha nota, lémbrate de asinar as mensaxes nas conversas. Saúdos, --Elisardojm (conversa) 27 de febreiro de 2015 ás 08:47 (UTC)
thread_title: Untitled
Conversa:Ácido decanoico

message: Non sei que pasa coa caixa de datos, que ten o índice de refracción fóra da columna.--Miguelferig (conversa) 27 de febreiro de 2015 ás 21:38 (UTC)
replies: text: Asunto solucionado.--Miguelferig (conversa) 27 de febreiro de 2015 ás 23:10 (UTC)
thread_title: Caixa de datos
Conversa:Configuración electrónica

message: Utilízase no artigo a "ecuación de Schrödinger H? = E?", asi, con interrogantes, froiuto dunha trasposición incorrecta da fórmula mque podemos ver nas outras linguas. Espero que quen saiba escribir estes caracteres estraños o corrixa. Pedro --Lameiro (conversa) 28 de febreiro de 2015 ás 13:38 (UTC)
thread_title: Untitled
Conversa:Catalanofobia

message: Fixen diversas correccións ligüísticas e creo que corrixín os problemas lingüísticos que tiña, se non se me pasou algún. Ao artigo fáltanlle referencias aos textos de Quevedo (de que obras son?) e do sentimento anticatalán en España (compriría a referencia a algún estudo sociolóxico no que se medise iso), pero grandes problemas lingüísticos penso que xa non ten.--Miguelferig (conversa) 28 de febreiro de 2015 ás 19:29 (UTC)
* Ola. En canto a Quevedo, sabía da súa galegofobia ("Antes puto que gallego"), mais non que tamén tivese palabras para os cataláns, pero parece que si: . Procedo a engadir a referencia, pero é certo que conviña ter máis e revisar todo. Un saúdo. --Atobar (conversa comigo) 28 de febreiro de 2015 ás 19:36 (UTC)
replies: text: Rectifico: seica a frase antes citada non era de Quevedo senón de Gonzalo Correas Íñigo (S. XVII). --Atobar (conversa comigo) 28 de febreiro de 2015 ás 19:41 (UTC)
thread_title: Revisión gramatical
Conversa:Interface de programación de aplicación

message: Non sei se será problema meu ou da redacción, pero este artigo é incomprensible. Alguén que saiba de informática debería revisalo. Pedro --Lameiro (conversa) 1 de marzo de 2015 ás 17:29 (UTC)
replies: text: Mellorou nestes anos, pero eu sigo sen entendelo. A ver se alguén que saiba lle bota unha ollada. ?--Atobar (conversa comigo) 22 de xullo de 2020 ás 15:25 (UTC)
thread_title: Untitled
Conversa:Xuízos de Núremberg

message: Movo o artigo desde Nuremberg (sen til) a Núremberg (con til), por coherencia co título do artigo da cidade e tomando como referencia o Manual da Universidade de Vigo sobre dúbidas lingüísticas (px. 108). Pedro --Lameiro (conversa) 3 de marzo de 2015 ás 22:00 (UTC)
thread_title: Untitled
Conversa:Aduto

message: Supoño que nesta palabra se manterá o grupo consonántico ct por ser unha palabra moi técnica. De todos os xeitos non vén no DRAG por ser un vocábulo especializado (nin aducto nin aduto).--Miguelferig (conversa) 4 de marzo de 2015 ás 19:04 (UTC)
replies: text: No Vocabulario de química do Servicio de Normalización Lingüística aínda non se aplicaran as novas reformas ortográficas e conservábase o grupo culto -uct-, mais no Dicionario de química publicado en 2011 testemúñase a forma aduto (véxase no bUSCatermos).--Isili0n (conversa) 10 de setembro de 2016 ás 13:39 (UTC)
thread_title: Escrita do -uct-
Conversa Wikipedia:Presentación de introdución ó Editor Visual/p4

message: Na Wikipedia en galego, a diferenza de noutras wikipedias, non é preciso rexistrarse como usuario para poder empregar o Editor Visual. --. HombreDHojalata.conversa 7 de marzo de 2015 ás 20:55 (UTC)
replies: text: Xa, pero tendo un usuario é máis sinxelo seguir o que fai a xente nos wikimaratóns e posteriormente. Ademais que así xa teñen tódalas vantaxes de ter conta. Saúdos, --Elisardojm (conversa) 7 de marzo de 2015 ás 22:53 (UTC)
thread_title: Rexistro non requirido
Conversa:Gueada

message: Esta entrada tenme varios problemas. Está na categoría Fenómenos fonéticos en lingua galega, e no artigo di que se dá na fala espontánea en lingua galega. Mais digo eu, sendo un fenómeno polo cal o j castelán vira gue... non será un fenómeno fonético da lingua castelá? É dicir, é un fenómeno que se dá en falantes galegos ao falaren castelán, polo que pertence a esta lingua e non á galega.
Aclarado isto, vou corrixir a entrada.--AmilGZ (conversa) 17 de marzo de 2015 ás 03:05 (UTC)
replies: text: Revertín as edicións, AmilGZ. Gheada non é dicir ghueves no canto de xoves senón ghato no canto de gato. Por outra banda, agradézoche que expuxeses a túa visión nesta páxina de conversa, pero ten en conta que para efectuar un cambio de peso no artigo debes esperar a que outros se pronuncien e, sobre todo, aopiar con referencias académicas as mudanzas que desexas levar a cabo. Un saúdo. --Atobar (conversa comigo) 17 de marzo de 2015 ás 10:01 (UTC)
replies: text: :Vexo que lera mal. Desculpas. En fin, erro meu. Con todo, insisto no de achegar referencias. Por outra banda, atopei pola rede O idioma galego no limiar da súa renacenza, de Mariño Paz , que comeza así (páx. 61):
Un saúdo e perdón pola confusión. --Atobar (conversa comigo) 17 de marzo de 2015 ás 10:10 (UTC)
* Fixen algúns arranxos e recuperei a información facilitada por AmilGZ, pero a segunda tese que aí se expoón precisa ser referenciada. --Atobar (conversa comigo) 17 de marzo de 2015 ás 10:20 (UTC)
Boas! En primeiro lugar, en ningún momento escribín que a gheada fose dicir ghueves no canto de xoves, pero xa vexo que te decataches. O motivo por que modifiquei o artigo é porque o que había era un esbozo curto e cheo de erros, non considerei que tivese tanto impacto como para telo que falar antes. Desculpáme por iso.
Canto ás referencias, non acheguei ningunha a ningunha das dúas teses sobre a súa orixe porque vin moi clara a súa relación coas orixes da gheada e non pensei que fose preciso. Desculpas máis unha vez. Xa engadín dúas referencias, a primeira ao Consultório Lingüístico da AGAL e a segunda ao libro Gueada y geada gallegas. Neste segundo caso non teño agora mesmo o libro entre as mans para poder copiar o fragmento onde o di explicitamente, laméntoo. ;) --AmilGZ (conversa) 30 de marzo de 2015 ás 13:14 (UTC)
thread_title: Untitled
Conversa:Dobraxe

message: Título propio de Especialista en dobraxe da Universidade de Vigo:
webs.uvigo.es/dobraxe
thread_title: Untitled
Conversa Wikipedia:Asistente para a creación de artigos

message: Cómpre cambiar ese artigo mal empregado: "Se es novo nisto suxerímosCHE" --~~Iloveread0102~~
replies: text: --Chairego apc (conversa) 25 de xullo de 2016 ás 19:39 (UTC)
thread_title: Artigo mal empregado
Conversa:Hipótese do hidróxeno

message: Non fun quen de rexistrar esta páxina en wikidata, nin con Mozilla, nin con Chrome, nin con Explorer. Entro no wikidata desta páxina pero non está o botón necesario.--Miguelferig (conversa) 21 de marzo de 2015 ás 20:10 (UTC)
replies: text: O máis sinxelo normalmente é facelo no propio artigo aquí na Gali, hai que engadilo no sitio onde adoitan estar as ligazóns a outros idiomas. Cando non ten ningún ligado sae unha ventá emerxente na que se pode poñer o idioma dunha das wikis na que exista e o nome do artigo nesa wiki, así automáticamente xa se actualiza no wikidata ligando a tódolos idiomas nos que exista o artigo. Xa queda listo :) -☣Banjo tell me 21 de marzo de 2015 ás 20:27 (UTC)
replies: text: :Grazas, Banjo, xa vexo que está solucionado. Pero creo que isto debe de depender do sistema operativo. Cando fago iso desde un PC que funciona con Linux sae iso que me dis (e xa o teño feito noutros casos), pero cando o fago cun PC con Windows non aparece "Editar as ligazóns" no menú lateral da páxina (ou será así na configuración ou actualización que eu teño, non sei). Normalmente entras en wikidata desde a páxina noutro idioma e alí hai un botón "Edit" que funciona perfectamente, pero neste caso nesta páxina non saía. Normalmente si sae.--Miguelferig (conversa) 21 de marzo de 2015 ás 23:36 (UTC)
replies: text: ::Non hai de qué Miguelferig. Nas de conversa por exemplo non sae nunca xa que non levan interwikis, pero polo que explicas semella máis probable que seña cousa do navegador máis que do sistema operativo, se usas navegadores distintos en linux e windows é moi posible que certas partes da web se vexan e funcionen de forma distinta... tería que velo "in-situ" para saber a causa o 100%, poden ser moitas cousas ahí. Se che volve dar problemas con calquer cousa avisa e botamos unha man no que se poida :) ☣Banjo tell me 21 de marzo de 2015 ás 23:57 (UTC)
Moi ben, grazas outra vez. Pero insisto, xeralmente desde o sistema operativo que uso normalmente (Windows) e co explorador (Explorer) practicamente funciona ben sempre. Só nalgúns poucos casos me ten pasado isto mesmo que comentei, e sempre que me ocorreu foi en páxinas que están feitas en poucos idiomas (un, dous ou tres).--Miguelferig (conversa) 22 de marzo de 2015 ás 00:24 (UTC)
thread_title: Wikidata
Conversa:Gleba

message: Aínda que é certo que na linguaxe micolóxica internacional utilízase o termo gleba, que deriva do latín glaeba, ou glēba, que significa "terrón", "terrón que se levanta co arado" e mesmo "terra de cultivo",gleba no The Free Dictionary. para designar o concepto aquí definido, non é menos certo que, na liguaxe común das linguas románicas, o termo emprégase más ben co significado que lle daban os antigos romanos. Véxase, por exemplo, gleba no dicionario da RAG,gleba no dicionario da RAG, ou no da RAE.gleba no  DRAE. Neste senso é frecuente usalo nas expresións equivalentes servos da gleba / siervos de la gleba, que se refiren aos campesiños da época feudal.
 
Podemos usar en galego o termo gleba no sentido que se lle dá en micoloxía? Si. Ademais de ser de uso internacional, no Glosario do libro de Marisa Castro,Marisa Castro (2000): Guía dos cogomelos comúns de Galicia. Vigo: Edicións Xerais de Galicia. ISBN 84-8302-542-6. discípula que foi do recordado Luís Freire, e continuadora do seu labor a prol da divulgación do patrimonio micolóxico galego, define gleba comno a "masa central do carpóforo dos gastromicetos" (p. 279). Aínda que, por outra parte, na Clave dicotómica (p. 43), fala de carne februda e carne graúda; e no Glosario define carne como o "corpo fructífero que soporta as estructuras preporductoras dos fungos (corresponde co cogomelo)" (p. 278).
Por iso non é de estrañar que este arigo remita, para outras wikis, entre outras, ás seguintes:
replies: text: : alemán, Gleba
replies: text: : inglés, Gleba

text: : esperanto, Glebo

text: : francés, Glebe
Pero tamén:

text: : castelán, Carne (micología)

text: : italiano, Carne (micologia)

text: : portugués, Carne (micologia)
Polo tanto, e tendo ademais en conta que aínda existe no mundo outra Gleba (esta, con inicial maiúscula), que é unha localidade do Voivodato de Mazovia, en Polonia, quizais sería conveniente crear unha páxina de homónimos na que se indicase que podería tratarse de:
* Gleba (micoloxía) - que sería esta páxina;
* Gleba (agricultura), ou Terra de labor, ou Terra arábel (páxina que habría dque facer);
* Gleba, Mazovia, localidade de Polonia, no voivodato de... (páxina que habería que facer)
Co que se evitaría o lío das ligazóns interwikis que hai agora. --XoioÉche o que hai 26 de marzo de 2015 ás 20:49 (UTC)
thread_title:  Gleba en micoloxía e gleba na lingua común 

thread_title:  Notas
Conversa:Afumadura

message: Teño serias dúbidas de que "afumado" sexa correcto en galego. Non o recolle o VOLGa nin o DRAG e este dá afumadura como acción e efecto de afumar. Pedro --Lameiro (conversa) 27 de marzo de 2015 ás 17:13 (UTC)
* A RAG confírmame que, efectivamente, o nome correcto para designar bo proceso de conservación de alimentos por fume é afumadura, non *afumado: "Tal como se recolle tanto no Dicionario da Real Academia como no Dicionario de alimentación e restauración realizado polo Servizo de Terminoloxía, a denominación do proceso é, efectivamente, “afumadura”". Pedro --Lameiro (conversa) 31 de marzo de 2015 ás 14:31 (UTC)
** Por suposto, afumado, -a vale perfectamente como adxectivo. Pedro --Lameiro (conversa) 31 de marzo de 2015 ás 14:35 (UTC)
thread_title: Untitled
Conversa:Televinte

message: Edición feita pola propia Televinte, arrasando con todo o que había antes e cun ton propagandístico. Aínda é recente o que pasou por edicións propagandísticas cunha "institución educativa" na India, non hai que repetilo de xeito ninguún aqu--77.27.102.210 29 de marzo de 2015 ás 16:20 (UTC)
https://www.facebook.com/televintechantada
replies: text: Grazas por avisar, non sei se habería que poñer un aviso nalgunha parte para evitar que se repita.--HacheDous=0 (conversa) 29 de marzo de 2015 ás 16:30 (UTC)
thread_title: Untitled
Conversa Wikipedia:Artigo destacado/abril 2015

message: Hai que corrixir a frase:
"o que fixo que os casteláns demostrásenlle unha esperanza cega e mostrásenlle sempre unha gran simpatía."
por:
o que fixo que os casteláns lle demostrasen unha esperanza cega e lle mostrasen sempre unha gran simpatía.
O pronome debe ir antes do verbo neste caso, e non pegado a el.--88.22.76.28 1 de abril de 2015 ás 11:41 (UTC)
replies: text: ☣Banjo tell me 1 de abril de 2015 ás 12:13 (UTC)
thread_title:  Corrección
Conversa:For the Better (EP de Robin Stjernberg)

message: Hai que mudar o nome do artigo de "For the Better (EP de Robin Stjerberg)" a "For the Better (EP de Robin Stjernberg). 
--MrCarlete (conversa) 1 de abril de 2015 ás 21:04 (UTC)
 ☣Banjo tell me 1 de abril de 2015 ás 21:07 (UTC)
thread_title: Mudar o nome
Conversa:Dáctilo (planta)

message: Dado que xa existe unha páxina Dáctilo (homónimos), penso que, seguindo os usos da Galipeia, o nome deste artigo debería cambiarse por Dáctilo (vexetal), Dactilo (planta), (Dáctilo (botánica) ou similar. --XoioÉche o que hai 3 de abril de 2015 ás 16:24 (UTC)
 --Estevo(aei)pa o que queiras... 4 de abril de 2015 ás 00:43 (UTC)
thread_title:  Homónimos 
Conversa:Capacidade cranial

message: Se a primeira ven no dicionario e a segunda non, porqué empregar a segunda? --. HombreDHojalata.conversa 3 de abril de 2015 ás 19:39 (UTC)
replies: text: No dicionario da RAG, efectivamente, só vén cranial. Pero todos sabemos (incluíndo os académicos e académicas) que este dicionario aínda ten poucas voces. E por iso na Galipedia, consciente diso, admítense como fontes fiábeis para cuestións morfolóxicas, os chamados grandes dicionarios que declaran no seus prefacios, que seguen, en xeral (é dicir, non sempre) as NOMIG, e que inclúen numerosas voces non incluídas no DRAG utilizando os criterios da Academia e máis o ILG. Estes dicionarios son os do Cumio, Ir Indo e Xerais. Por outra parte, na Introdución das NOMIG, páxina 12, dise que «Para o arrequecemento do léxico culto, nomeadamente no referido aos ámbito científico e técnico, o portugués será considerdo recurso fundamental, sempre que esta adopción non for contraria ás características estruturais do galego.»Pois ben, temos que:
* No Dicionario de galego de In Indo:
replies: text: : cranial adx Relativo ou pertencente ao cranio.

text: : craniano -na adx. =» cranial.
* No Gran dicionario Xeraios da lingua:

text: : CRANIAL adx. Relativo ou pertencente ó cranio; craniano.

text: : CRANIANO -A adx. Relativo ou pertencente ó cranio; cranial.
* E en portugués:

text: : craniano adj. relativo ao crânio (Dic. de Port Editora).
Pois por iso. --XoioÉche o que hai 4 de abril de 2015 ás 21:43 (UTC)

text: Pois non comparto.

text: Insisto, cranial ven no DiRAG, *craniano non.

text: Preferir a segunda á primeira, argumentando os dicionarios que se queira e o purtugués... é buscarlle tres pés ao gato. --. HombreDHojalata.conversa 4 de abril de 2015 ás 22:11 (UTC)
replies: text: :Gústache máis así? Eliminei todo o rastro do portugués, pero o título debe quedar como está. Creo que as razóns expostas son suficientes para mantelo, e para manter a redirección. --XoioÉche o que hai 4 de abril de 2015 ás 23:36 (UTC)
thread_title: cranial - *craniana
Conversa:Que voltem para a casa

message: Polo que leo nas referencias eles mesmos autodenomínase asociación "Que voltem para a casa", o que non concorda co título desta páxina (a do Facebook si, o que é contraditorio). Por outra parte, o do presos políticos habería que poñelo entre "comiñas" como unha cita do que eles consideran, porque haberá quen discuta a súa condición de presos políticos.--Miguelferig (conversa) 4 de abril de 2015 ás 18:33 (UTC)
replies: text: o movemento. Saúdos, --Elisardojm (conversa) 6 de abril de 2015 ás 11:57 (UTC)
thread_title: Nome